জাবির ইবনে হায়য়ান

**আবু মুসা জাবির ইবন হাইয়ান** (আল-বারিজি/আল-আযদি/আল-কুফি/আল-তুসি/আল-সুফি, , ফার্সি: جابرحیان) (জন্ম:৭২১ - মৃত্যু:৮১৫ খ্রিষ্টাব্দ) বিখ্যাত শিয়া মুসলিম বহুবিদ‍্যাবিশারদ। পাশ্চাত্য বিশ্বে তিনি **জেবার** নামে পরিচিত যা তার নামের লাতিন সংস্করণ। তিনি ছিলেন একাধারে রসায়নবিদ ও আলকেমিবিদ, জ্যোতির্বিজ্ঞানী ও জ্যোতিষী, প্রকৌশলী, দার্শনিক, পদার্থবিজ্ঞানী এবং ঔষধ বিশারদ ও চিকিৎসক। তার প্রকৃত জাতীয়তা সঠিকভাবে জানা যায়নি। অনেকে বলেন তিনি আরব, অনেকে আবার বলেন তিনি পারস্যের নাগরিক ছিলেন। তাকে "রসায়নের জনক" হিসেবে আখ্যায়িত করা হয়। জাবির ইবন হাইয়ান আলকেমিতে পরীক্ষণমূলক পদ্ধতির গোড়াপত্তন করেছিলেন।

১০ম শতাব্দীর প্রাথমিক দিকে, জাবিরের কাজের পরিচয় এবং সঠিক রচনাসমূহের সংগ্রহ ইসলামী চক্রের মধ্যে বিতর্ক ছিল। তিনি ১৩শ শতাব্দীতে ইউরোপে একজন বেনামী লেখক ছিলেন এবং পাশ্চাত্যের খ্রিস্টানরা লাতিন অনুযায়ী তার নাম "জেবার" দেন। সাধারণত তাকে ছদ্ম-জেবার হিসাবে উল্লেখ করে। তিনি কলম-নাম জেবার অধীনে আল-কেমি ও ধাতুবিদ লিখেন।

তিনি রসায়নের অসংখ্য গুরুত্বপূর্ণ প্রক্রিয়া আবিষ্কার করেছিলেন যার অনেকগুলো এখনও ব্যবহৃত হয়। যেমন: হাইড্রোক্লোরিক ও নাইট্রিক এসিড সংশ্লেষণ, পাতন এবং কেলাসীকরণ। তার অধিকাংশ রচনাই দুর্বোধ্য এবং বিভিন্নভাবে সংকেতায়িত। বিশেষজ্ঞ ছাড়া তার রচনা কেউ খুব একটা বোঝেন না, বিশেষজ্ঞদের মধ্যেও কেউ জানেন না ঠিক কি সংকেতের মাধ্যমে লিখেছিলেন তিনি। তাক্বিনের ধারণা এবং সে সময় আরবে প্রচলিত বিভিন্ন পদার্থের নামের মাধ্যমে তিনি বিস্তৃত রাসায়নিক সংখ্যায়ন পদ্ধতি তৈরি করেছিলেন। তার আলকেমি ক্যারিয়ার এই পদ্ধতিকে ঘিরেই আবর্তিত হয়েছে। তাক্বিন বলতে আলকেমি গবেষণাগারে কৃত্রিমভাবে জীবন সৃষ্টির প্রক্রিয়াকে বোঝায়। বর্তমানে প্রমাণিত হয়েছে যে, জাবিরের প্রাথমিক গবেষণামূলক রচনাগুলো পারস্যের উত্তর-পূর্বাঞ্চলের বৈজ্ঞানিক সংস্কৃতির পটভূমিতে রচিত হয়েছে। কৌশলগত শব্দভাণ্ডারে ব্যবহৃত ফার্সি ভাষা এবং মধ্য পারস্য দেশীয় শব্দের মাধ্যমে তার অভিসন্দর্ভগুলো পড়া যায়। তিনি লোহার মরিচারোধক বার্নিস আবিষ্কার করেছিলেন। এছাড়া ধাতুর শোধন, তরলীকরণ, বাষ্পীকরণও তার আবিষ্কার।

তিনিই সর্বপ্রথম ইস্পাত তৈরি করার পদ্ধতি বের করেছেন। চুলের কলব, কাচ, লেখার কালি তৈরির প্রক্রিয়া ও ব্যবহারবিধি সম্পর্কে বিস্তারিত বলেছিলেন।

## জীবনী
জাবির ইবন হাইয়ান ৭২২ খ্রিষ্টাব্দে তুস, পারস্যে জন্ম গ্রহণ করেন। ধ্রুপদী সূত্র অনুযায়ী জাবির ভিন্নভাবে আল-আযদি বা আল-বারিজি বা আল-কুফি বা আল-তুসি বা আল-সুফী হিসেবে পরিচিত হয়েছেন। তার জন্ম স্থান নিয়ে মত পার্থক্য রয়েছে, কারো মতে তিনি ছিলেন একজন খোরাসান, পারস্য যিনি পরে কুফাতে যান, অন্যদের মতে তিনি ছিলেন সিরিয়া আদিবাসি পরে তিনি পারস্য ও ইরাকে বসবাস করেন। তার পূর্বপুরুষগনের পটভূমি স্পষ্ট নয়, কিন্তু অধিকাংশ সূত্র তাকে একজন ফার্সি হিসেবে উল্লেখ করে। কিছু সূত্রে জানা যায় যে, তার পিতা ছিলেন হাইয়ান আল-আযদি। তিনি ছিলেন আরব আযদ উপজাতির একজন ফার্মাসিস্ট যিনি উমাইয়া খিলাফতের সময় ইয়েমেন থেকে কুফাতে প্রবসিত হন।

## জাবিরের রচনাসমূহ
জাবির ইবন হাইয়ানকে প্রায় ৩,০০০ থেরাপিই এবং নিবন্ধসমূহের কৃতিত্ব দেওয়া হয়েছে। তার রচনার পরিধি ছিল সুবিশাল: সৃষ্টিতত্ত্ব, সঙ্গীত, ঔষধ, জাদু, জীববিজ্ঞান, রাসায়নিক প্রযুক্তি, জ্যামিতি, ব্যাকরণ, দর্শনশাস্ত্র, যুক্তিবিদ্যা, জীবিত প্রাণীর কৃত্রিম প্রজনন, জ্যোতির্বিদ্যার পূর্বাভাস এবং সাঙ্কেতিক ইমামি কাল্পনিক।
* **১১২টি বই** বারমাকিডসকে উৎসর্গ করা হয়েছে।
* **দ্য সেভেন্টি বুক**, যার বেশিরভাগ মধ্যযুগে লাতিন ভাষায় অনুবাদ করা হয়েছে।
* **দ্য টেন বুক অন রেক্টিফিকেশন**, আল-কেমির বিবরণ ধারণকারী, যেমন, পাইথাগোরাস (পিথাগোরাস), সক্রেটিস, প্লেটো এবং এরিস্টটল।
* **দ্য বুক অন ব্যালেন্স**, এই গ্রুপে তার বিখ্যাত 'প্রকৃতি মধ্যে ভারসাম্য তত্ত্ব' রয়েছে।

## তথ্যসূত্র

## বহিঃসংযোগ
*
*Britannica
*Encarta Encyclopedia( 2009-10-31)
*Columbia Encyclopedia
*Article at Islam Online 
*Article at Famous Muslims 
*Article at Islam Online
*Article at Al Shindagah (includes an extract of Jabir's *The Discovery of secrets*)
*Online Galleries, History of Science Collections, University of Oklahoma Libraries  High resolution images of works by Jàbir ibn Hayyan in .jpg and .tiff format.

বিষয়শ্রেণী:৭২১-এ জন্ম
বিষয়শ্রেণী:৮১৫-এ মৃত্যু
বিষয়শ্রেণী:অপরসায়নবিদ
বিষয়শ্রেণী:আরব জ্যোতিষী
বিষয়শ্রেণী:আরব রসায়নবিদ
বিষয়শ্রেণী:আরব দার্শনিক
বিষয়শ্রেণী:আরব চিকিৎসক
বিষয়শ্রেণী:শিয়া মুসলিম
বিষয়শ্রেণী:ইরানি বিজ্ঞানী
বিষয়শ্রেণী:মুসলিম বিজ্ঞানী
বিষয়শ্রেণী:৯ম শতাব্দীর আরব ব্যক্তি
বিষয়শ্রেণী:৯ম শতাব্দীর দার্শনিক
বিষয়শ্রেণী:৮ম শতাব্দীর দার্শনিক
বিষয়শ্রেণী:৮ম শতাব্দীর আব্বাসীয় খিলাফতের ব্যক্তি
বিষয়শ্রেণী:ব্যক্তি, যার অস্তিত্ব বিতর্কিত
বিষয়শ্রেণী:৮ম শতাব্দীর বিজ্ঞানী